b'\n_START_ARTICLE_\nMossi (jezik)\n_START_PARAGRAPH_\nMossi (koji se naziva i m\xc3\xb2or\xc3\xa9, moor\xc3\xa9, mor\xc3\xa9, moshi, mossi, moore) je jezik, koji se govori u prvom redu u Burkini Faso._NEWLINE_Jezik ponajvi\xc5\xa1e govori istoimena etni\xc4\x8dka grupa Mossi. Me\xc4\x91usobno se razumiju s govornicima jezika Dagbani, koji se govori u sjevernoj Gani. Mossi govori oko 5 milijuna ljudi u Burkini Faso, te vi\xc5\xa1e od 50,000 govornika u drugim afri\xc4\x8dkim dr\xc5\xbeavama kao \xc5\xa1to su: Benin, Obala Bjelokosti, Gana, Mali i Togo. Njime se slu\xc5\xbee: pastiri, poljoprivrednici muslimani, kr\xc5\xa1\xc4\x87ani i animisti. Na jeziku postoji: Biblija, rje\xc4\x8dnik, gramatika i radio program._NEWLINE_Dijalekti ovog jezika su: saremd\xc3\xa9, taolend\xc3\xa9, yaadr\xc3\xa9, yanga, diabo, ouagadougou, joore, yaande, zaore i yana. Jezik koristi latinicu bez slova: C, J, Q, X, te koristi dodatne oblike slova E, I, U i apostrof. To je tonski jezik.'